## OPĆA OBILJEŽJA EUROPE – PITANJA ZA PONAVLJANJE

## Geografski položaj i obale Europe

1. Objasnite pojam Europa, Euroazija.
2. Označi na karti i navedi granice Europe i Azije.
3. Navedi i na karti označi krajnje točke Europe.
4. Navedite veličinu Europe.
5. Opišite smještaj Europe i pokažite na zemljovidu.
6. Odredite geografski položaj Europe i navedite značenje geografskog položaja.
7. Zašto kažemo da je Europa najrazvedeniji kontinent?
8. Navedi i na karti označi poluotoke, otoke, morske prolaze i kanale Europe.
9. Objasnite kako na klimu Europe utječe maritimnost, a kako kontinentalnost?
10. Usporedite obilježja i značenje atlantske i sredozemne obale Europe.
11. Kome pripada grad Gibraltar?
12. Objasni i na skici prepoznaj pojmove: fjord, fjeld, estuarij, delta, rijas, laguna.

##  Reljef Europe

1. Navedi vrste stijena i primjere.
2. Što je geologija?
3. Koji reljefni oblici pripadaju prastaroj, staroj, a koji mladoj Europi?
4. Navedite obilježja i značenje starog gromadnog gorja, imenujte ga i pokažite na zemljovidu.
5. Imenujte i pokažite na zemljovidu mlade nabrane planine, navedite njihova obilježja i značenje.
6. Navedite obilježja i značenje nizinskih prostora Europe, objasnite njihov postanak, imenujte ih i pokažite na zemljovidu. Uz svaku nizinu navedi rijeku (rijeke) koje protječu tom nizinom.
7. Koja su područja Europe vulkanski aktivna te kakvo imaju gospodarsko značenje?
8. Pronađi na karti vulkansko otočje Azore i Madeiru. Kojoj državi pripadaju?

## Klima Europe

1. Navedi klimatske čimbenike i elemente.
2. Koji čimbenici utječu na klimu Europe i kako je mijenjaju?
3. Navedite klimatska područja Europe i njihova obilježja.
4. Objasnite kako na klimu Europe utječe maritimnost, a kako kontinentalnost?
5. Svakom klimatskom području pridružite odgovarajuću vegetaciju.
6. Objasni pojmove i pridruži ih odgovarajućoj vegetaciji: stepa, tajga, tundra i makija.
7. Analizirajte klimatske dijagrame.

#### Vode Europe

1. Opišite riječnu mrežu Europe.
2. Nabrojite i pokažite na zemljovidu sljevove Europe, te uz svaki slijev imenuj pripadajuće rijeke.
3. Navedi oblike ušća, te navedi primjere rijeka.
4. Imenujte i pokažite na zemljovidu 3 rijeke: najdužu, najprometniju i međunarodno najznačajniju rijeku.
5. Što je razvodnica? Kuda prolazi europska razvodnica?
6. Kakva obilježja i značenje imaju nizinske rijeke?
7. Navedite obilježja i značenje planinskih rijeka.
8. Pokažite na zemljovidu kanal Rajna- Majna- Dunav i navedite njegovo značenje.
9. Opišite postanak europskih jezera i navedite najznačajnija europska jezera.

**Stanovništvo, gospodarstvo Europe**

1. O čemu ovisi ukupan broj stanovnika?

2. Kako se kretao ukupan broj stanovnika Europe u prošlosti? Analizirajte grafikon.

3. Kada je ukupan broj stanovnika Europe naglo porastao? Zašto?

4. Kolika je ukupna, a kolika prosječna naseljenost Europe?

5. Nabrojite jezične skupine Europe i pridruži im jezike.

6. Objasnite demografsku tranziciju.

7. Navedite valove iseljavanja i uzroke iseljavanja.

8. Opišite unutarnja preseljavanja u Europi.

9. Što je uzrokovalo nastanak brojnih država u Europi?

10. Objasnite pojmove: litoralizacija, urbanizacija, konurbacija, aglomeracija, satelitski gradovi i navedi primjere.

11. Koje su regije Europe gospodarski najrazvijenije?

12. U kojoj je skupini djelatnosti zaposlena glavnina europskog stanovništva?

13. Nabrojite višenacionalne države.

14. Navedi oblike vladavine i primjere.